**บันทึกรายงานการประชุมสภา อบต.ปันแต**

**สมัยสามัญ สมัยที่ 2 ประจำปี พ.ศ. 2566 (ครั้งที่ 1 )**

**วันที่ 15 พฤษภาคม 2566**

**ณ ห้องประชุมสภาองค์การบริหารส่วนตำบลปันแต**

|  |  |  |  |  |
| --- | --- | --- | --- | --- |
| **ที่** | **ชื่อ - สกุล** | **ตำแหน่ง** | **ลายมือชื่อ** | **หมายเหตุ** |
| 1  2  3  4  5  6  7  8  9  10  11  12  13  1  2  3  4  5  6 | **ผู้มาประชุม**  นายถาวร ยอดกลิ่น  นายโกวิท สงชู  นายบรรจบ บุญเรืองขาว  ร.ต.วิเชียร พงค์ชนะ  นายสมบัติ ขำนุ้ย  นายอรัญ ชูปาน  นางสาวจุไรวรรณ เพ็งด้วง  นายณรงค์ ดีช่วย  นางสาวสุภาพร สุพิทยพันธ์  นางสุภาวดี คงไข่ศรี  นายปรีชา ขาวสังข์  นายจำรัส สังข์หนู  นายวีระศักดิ์ ชูมณีย์  **ผู้เข้าร่วมประชุม**  นายเอกชัย รักปาน  นายสาโรจน์ บุญเรืองขาว  นายภิญโญ หนูมาก  นายสมโชติ เพชรจันทร์  นายวีระ ชูเกื้อ  นางสาวจารุวรรณ ไชยเดช | ประธานสภาฯ  รองประธานสภาฯ  ส.อบต. ม.2  ส.อบต. ม.3  ส.อบต. ม4  ส.อบต. ม.6  ส.อบต. ม.7  ส.อบต. ม.8  ส.อบต. ม.9  ส.อบต. ม.10  ส.อบต. ม.11  ส.อบต. ม.12  ส.อบต. ม.13  เลขานุการสภาฯ  นายก อบต.ปันแต  เลขานุการนายกฯ  รองนายก อบต.  ผอ. กองช่าง อบต.ปันแต  นิติกร | ถาวร ยอดกลิ่น  โกวิท สงชู  บรรจบ บุญเรืองขาว  วิเชียร พงค์ชนะ  สมบัติ ขำนุ้ย  -  จุไรวรรณ เพ็งด้วง  ณรงค์ ดีช่วย  สุภาพร สุพิทยพันธ์  -  ปรีชา ขาวสังข์  จำรัส สังข์หนู  วีระศักดิ์ ชูมณีย์  เอกชัย รักปาน  สาโรจน์ บุญเรืองขาว  ภิญโญ หนูมาก  สมโชติ เพชรจันทร์  วีระ ชูเกื้อ  จารุวรรณ ไชยเดช | **ลากิจ**  **ลาป่วย** |

-2-

**เริ่มประชุมเวลา 14.18 น.**

- สมาชิกฯ ครบองค์ประชุม ประธานสภาฯ (นายถาวร ยอดกลิ่น) ขึ้นทำหน้าที่เป็นประธานในที่ประชุม ประธานฯ กล่าวเปิดสมัยการประชุมสภา สมัยสามัญ สมัยที่ 2 ประจำปี พ.ศ. 2566 และดำเนินการประชุมต่อไปตามระเบียบวาระดังต่อไปนี้

**ระเบียบวาระที่ 1** เรื่องที่ประธานจะแจ้งต่อที่ประชุม

ประธานฯ - ท่านสมาชิกฯ และผู้เข้าร่วมประชุมทุกท่านครับ วันนี้ประธานมีเรื่อง

(นายถาวร ยอดกลิ่น) จะแจ้งให้ที่ประชุมทราบ เรื่องหนึ่งครับ คือเรื่องการโอน(ย้าย) พนักงาน

ส่วนท้องถิ่น โดยท่านนายกฯ ได้ลงนามในคำสั่งโอน (ย้าย) พนักงานส่วนตำบล จำนวน 1 ราย คือรายของนายณรงค์ฤทธิ์ เจ้หนูด้วง ตำแหน่งนักวิชาการตรวจสอบภายใน สังกัดองค์การบริหารส่วนตำบลปันแต โอนไปรับตำแหน่งใหม่ ณ สำนักงานเทศบาลตำบลหนองพ้อ และผ่านความเห็นชอบจากคณะกรรมการพนักงานส่วนตำบลจังหวัดพัทลุงแล้ว โดยมีผลบังคับตั้งแต่วันที่ 15 พฤษภาคม 2566 เป็นต้นไป

ฯลฯ

**ระเบียบวาระที่ 2** - เรื่องรับรองรายงานการประชุม (สมัยสามัญ สมัยที่ 1 ประจำปี 2566

ครั้งที่ 1)

ประธานฯ - รายงานการประชุมสภาองค์การบริหารส่วนตำบลปันแต ครั้งล่าสุด

(นายถาวร ยอดกลิ่น) ทางเจ้าหน้าที่ได้จัดพิมพ์และส่งให้คณะกรรมการตรวจรายงานการประชุม

ประจำสภา อบต. ปันแต ได้ทำการตรวจสอบแล้วเสร็จเรียบร้อย โอกาสนี้ ขอเชิญท่านประธานกรรมการตรวจรายงานการประชุมประจำสภา อบต. ป้นแต นายจำรัส สังข์หนู แจ้งรายงานผลการตรวจสอบต่อที่ประชุมสภาฯ เพื่อพิจารณาด้วยครับ

**ประธานกรรมการตรวจรายงานการประชุมฯ** - เรียนท่านประธานฯ ท่านสมาชิกฯ และท่านผู้เข้าร่วมประชุมที่เคารพ

(นายจำรัส สังข์หนู) กระผม นายจำรัส สังข์หนู ในฐานะประธานกรรมการตรวจรายงานประชุม

ได้นัดกรรมการเข้าประชุมเพื่อตรวจทบทวนการบันทึกรายงานประชุม เมื่อวันที่ 3 มีนาคม 2566 ตั้งแต่เวลา 11.05 ถึงเวลา 11.50 น. เพื่อตรวจรายงานการประชุมสภาฯ สมัยสามัญ สมัยที่ 1 ประจำปี พ.ศ. 2566 ซึ่งในสมัยการประชุมสภาฯ สมัยดังกล่าวมีการประชุมเพียง ครั้งเดียว คือ การประชุม เมื่อวันที่ 15 กุมภาพันธ์ 2566 จากการตรวจทบทวนดูอย่างละเอียดแล้ว กรรมการทั้ง 3 คน มีความเห็นพ้องกันว่ารายงานการประชุมดังกล่าว มีความสมบูรณ์ในเนื้อหาสาระสำคัญครบถ้วนแล้ว จึงไม่มีการทักท้วงเพื่อแก้ไขเพิ่มเติมแต่อย่างใดครับ

ฯลฯ

ประธานฯ - ท่านประธานกรรมการฯ ได้รายงานต่อที่ประชุมแล้ว ยังมีท่านสมาชิกฯ

(นายถาวร ยอดกลิ่น) และผู้เกี่ยวข้องท่านใดจะขอแก้ไขหรือเพิ่มเติมนอกเหนือจากความเห็น

ของคณะกรรมการฯ บ้างไหมครับ ไม่มีนะครับ

ฯลฯ

-3-

มติที่ประชุม - รับรองด้วยเสียงเอกฉันท์

ระเบียบวาระที่ 3 กระทู้ถาม

* ไม่มี

ระเบียบวาระที่ 4 เรื่องที่คณะกรรมการที่สภาฯ ตั้งขึ้นพิจารณาเสร็จแล้ว

* ไม่มี

ระเบียบวาระที่ 5 เรื่องที่เสนอใหม่

- เพื่อพิจารณา

5.1 ญัตติร่างข้อบัญญัติองค์การบริหารส่วนตำบลปันแต เรื่อง การควบคุมกิจการที่เป็นอันตรายต่อสุขภาพ พ.ศ. ..........

ประธานฯ - ญัตตินี้เป็นญัตติที่เป็นร่างข้อบัญญัติ ว่าด้วยการควบคุมกิจการที่เป็น

(นายถาวร ยอดกลิ่น) อันตรายต่อสุขภาพ โดยท่านนายกฯ ได้มอบหมายให้เจ้าหน้าที่ฝ่ายนิติการ

ยกร่างข้อบัญญัติขึ้นใหม่เพื่อเสนอต่อที่ประชุมสภาฯ พิจารณาในวันนี้

- ท่านสมาชิกฯ ครับ สำหรับญัตติที่เป็นร่างข้อบัญญัตินั้น โดยทั่วไปแล้วระเบียบฯ ว่าด้วยข้อบังคับการประชุมกำหนดให้แบ่งพิจารณาเป็น 3 วาระ แต่ที่ประชุมสภาฯ จะอนุมัติให้พิจารณาสามวาระรวดเดียวก็ได้นะครับ

- ในวาระแรก ขั้นการพิจารณาเพื่อรับหรือไม่รับหลักการนี้ ผมขอเรียนเชิญท่านนายกฯ ในฐานะผู้เสนอญัตติได้ชี้แจงหลักการและเหตุผลที่เสนอญัตตินี้เพื่อ สภาฯ พิจารณาต่อไปครับ เชิญครับ

นายกฯ - เรียนท่านประธานฯ และท่านสมาชิกฯ ที่เคารพทุกท่านครับ กระผม

(นายสาโรจน์ บุญเรืองขาว) นายสาโรจน์ บุญเรืองขาว ในนามผู้บริหารฯ ขอเสนอญัตติร่างข้อบัญญัติ

ฉบับนี้ต่อที่ประชุม ด้วยหลักการและเหตุผลพอสังเขปดังต่อไปนี้ครับ

- ตามที่ อบต.ปันแต ได้ออกข้อบัญญัติ เรื่อง การควบคุมกิจการที่เป็นอันตรายต่อสุขภาพ พ.ศ. 2551 ควบคุมการดำเนินกิจการประเภทต่างๆ ที่มีผลกระทบต่อสิ่งแวดล้อมและสุขภาพอนามัยของประชาชน โดยที่รัฐมนตรีว่าการกระทรวงสาธารณสุข ได้ออกกฎกระทรวง เรื่องการควบคุมสถานประกอบการที่เป็นอันตรายต่อสุขภาพ พ.ศ. 2560 โดยให้ยกเลิกกฎกระทรวงฉบับเดิมพร้อมทั้งมีการประกาศกระทรวงสาธารณสุข เรื่องกิจการที่เป็นอันตรายต่อสุขภาพขึ้นใหม่ อันเป็นผลให้ราชการส่วนท้องถิ่นต้องปรับปรุงแก้ไขข้อบัญญัติท้องถิ่นที่ออกไว้ก่อนแล้วให้สอดคล้องกับกิจการที่เป็นอันตรายต่อสุขภาพที่กำหนดขึ้นใหม่

- ร่างข้อบัญญัติ เรื่องการควบคุมกิจการที่เป็นอันตรายต่อสุขภาพฉบับนี้ มีข้อกำหนดที่กำหนดไว้ทั้งหมด 37 ข้อ โดยให้ยกเลิกข้อบัญญัติองค์การบริหารส่วนตำบลปันแต เรื่อง การควบคุมกิจการที่เป็นอันตรายต่อสุขภาพ ฉบับ พ.ศ. 2551 และให้ใช้ข้อบัญญัตินี้แทนทั้งหมด

-4-

- ประเภทกิจการที่เป็นอันตรายต่อสุขภาพที่ต้องมีการควบคุมตามข้อบัญญัตินี้มีทั้งหมด 13 ประเภทกิจการ มีบัญชีอัตราค่าธรรมเนียมแนบท้ายข้อบัญญัตินี้กำหนดไว้อย่างชัดเจน ท่านสมาชิกฯ เห็นด้วยหรือไม่อย่างไรโดยเฉพาะค่าธรรมเนียมที่กำหนด สูงเกินไปหรือน้อยเกินไป ก็ขอให้ท่านสมาชิกฯ ได้ช่วยพิจารณาอีกครั้งนะครับ

ฯลฯ

ประธานฯ - ท่านนายกฯ ได้ชี้แจงหลักการและเหตุผลในการออกข้อบัญญัติฉบับนี้

(นายถาวร ยอดกลิ่น) พร้อมทั้งรายละเอียดของร่างข้อบัญญัติให้เป็นที่เข้าใจโดยภาพรวมแล้ว

- มีสมาชิกฯ ท่านใดจะขออภิปรายแสดงความเห็นเกี่ยวข้องกับเรื่องนี้

ขอเชิญนะครับ

- ไม่มีสมาชิกฯ ประสงค์จะอภิปรายในวาระแรกนี้นะครับ

- ผมขอปิดการอภิปรายนะครับ

- ท่านเลขาฯ ช่วยตรวจนับองค์ประชุมด้วยครับ

- มีท่านสมาชิกฯ อยู่ในที่ประชุมครบถ้วน ครบองค์ประชุม

- ผมขอมติจากที่ประชุมในวาระแรกขั้นรับหลักการก่อนนะครับ

- สมาชิกฯ ท่านใด เห็นควรรับหลักการโปรดยกมือครับ

- สมาชิกฯ ท่านใด เห็นว่าไม่ควรรับหลักการโปรดยกมือครับ

- ท่านใดงดออกเสียงครับ

ฯลฯ

มติที่ประชุม - รับหลักการแห่งร่างข้อบัญญัติฯ ด้วยคะแนนเสียงดังนี้

- รับหลักการ จำนวน 10 เสียง

- ไม่รับหลักการ จำนวน - เสียง

- งดออกเสียง จำนวน 1 เสียง

- ไม่ออกเสียง จำนวน - เสียง

ประธานฯ - ท่านสมาชิกฯ ครับ หลังจากที่สภาฯ มีมติรับหลักการแล้ว

(นายถาวร ยอดกลิ่น) การพิจารณาในวาระที่ 2 ขั้นการแปรญัตติ จะดำเนินการอย่างไร

ครับ

นายกฯ - ท่านประธานฯ ครับ กระผมนายสาโรจน์ บุญเรืองขาว ในฐาน(นายสาโรจน์ บุญเรืองขาว) ผู้บริหารฯ ขอเสนอให้ที่ประชุมพิจารณาร่างข้อบัญญัติฉบับนี้

สามวาระรวดเดียว ตามข้อบังคับการประชุมฯ ข้อที่ 45 ครับ

ประธานฯ - ท่านสมาชิกฯ เห็นอย่างไรกับข้อเสนอของท่านนายกฯ ครับ

(นายถาวร ยอดกลิ่น)

สมาชิกฯ - เรียนท่านประธานฯ ครับ กระผมนายจำรัส สังข์หนู สมาชิกฯ

(นายจำรัส สังข์หนู) หมู่ที่ 12 ผมเห็นด้วยกับท่านนายกฯ ผมเห็นว่าที่ประชุมสภาฯ

แห่งนี้ควรจะอนุมัติให้มีการพิจารณาสามวาระรวดเดียวติดต่อกันไปเลยนะครับ

-5-

ประธาน ฯ - ครับ ผมจะขอมติจากท่านสมาชิกฯ ว่าจะอนุมัติให้ดำเนินการ

(นายถาวร ยอดกลิ่น) ตามที่ท่านนายกฯ เสนอหรือไม่

- สมาชิกฯ ครบองค์ประชุมนะครับ

- สมาชิกฯ ท่านใดเห็นควรอนุมัติให้พิจารณาสามวาระรวดเดียว โปรดยกมือครับ

ฯลฯ

มติที่ประชุม อนุมัติให้พิจารณาสามวาระรวดเดียว ด้วยคะแนนเสียงดังนี้

- อนุมัติ จำนวน 10 เสียง

- ไม่อนุมัติ จำนวน - เสียง

- งดออกเสียง จำนวน 1 เสียง

- ไม่ออกเสียง จำนวน - เสียง

ประธานฯ - ที่ประชุมอนุมัติให้พิจารณาสามวาระรวดเดียวนะครับ

(นายถาวร ยอดกลิ่น) - สำหรับวาระที่ 2 ขั้นการแปรญัตติ ระเบียบฯ กำหนดให้ที่

ประชุมสภาท้องถิ่นเป็นกรรมการแปรญัตติเต็มสภาฯ โดยให้ประธานในที่ประชุมเป็นประธานกรรมการแปรญัตตินะครับ

- ขอพักการประชุม 15 นาที ครับ

เริ่มประชุมต่อเวลา 14.50 น.

ประธานฯ - การแปรญัตติในวาระที่ 2 นี้ ให้ท่านสมาชิกฯ ที่ประสงค์จะขอ

(นายถาวร ยอดกลิ่น) แปรญัตติเสนอขอแปรญัตติด้วยวาจา ในที่ประชุมนะครับ ขอให้มี

ผู้รับรองด้วยอย่างน้อย 2 ท่าน ครับ

สมาชิกฯ - เรียนท่านประธานฯ ที่เคารพ กระผมนายปรีชา ขาวสังข์

(นายปรีชา ขาวสังข์) สมาชิก ฯ หมู่ที่ 11 ขอเสนอคำแปรญัตติ จำนวน 2 รายการ

เกี่ยวกับค่าธรรมเนียมที่กำหนดท้ายข้อบัญญัติฯ นะครับ

ขอผู้รับรองด้วยครับ

ประธานฯ - มีผู้รับรองถูกต้องนะครับ เชิญครับ

(นายถาวร ยอดกลิ่น)

สมาชิกฯ - ท่านประธาน ฯ ที่เคารพครับ ผมขอแปรญัตติบัญชีอัตรา

(นายปรีชา ขาวสังข์) ค่าธรรมเนียมท้ายข้อบัญญัติฉบับนี้ 2 รายการ ประกอบด้วย

1. ค่าธรรมเนียมการเลี้ยงสุกรเกินกว่า 40 ตัว แต่ไม่เกิน 100 ตัว

ซึ่งในร่างฯ กำหนดไว้ 600 บาท ขอปรับเปลี่ยนเป็น 1,000 บาท ครับ

2. ค่าธรรมเนียมการเลี้ยงสุกร เกินกว่า 100 ตัวขึ้นไป ในร่างฯ กำหนดไว้ 1,000 บาท ขอปรับเปลี่ยนเป็น 3,000 บาท ด้วยเหตุผลดังนี้ครับ

ฯลฯ

-6-

ประธานฯ - ท่านสมาชิกฯ หมู่ที่ 11 ขอแปรญัตติปรับเปลี่ยนอัตรา

(นายถาวร ยอดกลิ่น) ค่าธรรมเนียมในการเลี้ยงสุกร จำนวน 2 รายการ ยังมีสมาชิกฯ

ท่านอื่นจะขอแปรญัตติรายการใด หรือประเด็นใดๆ บ้าง เชิญครับ

- เมื่อไม่มีสมาชิกฯ ประสงค์จะขอแปรญัตติต่อไปแล้ว ผมขอปิดการอภิปรายสำหรับคำขอแปรญัตตินี้ขอตรวจนับองค์ประชุมและจะขอให้ท่านสมาชิกฯ ลงมติว่าจะเห็นด้วยกับคำขอแปรญัตติของท่านสมาชิกฯ หมู่ที่ 11 หรือไม่ต่อไปนะครับ องค์ประชุมพร้อมนะครับ ขอมตินะครับ

- สมาชิกฯ ท่านใดเห็นด้วยกับคำขอแปรญัตติ ขอปรับเปลี่ยนค่าธรรมเนียมการเลี้ยงสุกรเกินกว่า 40 ตัว แต่ไม่เกิน 100 ตัว จากที่กำหนดไว้ 600 บาท เป็น 1,000 บาท โปรดยกมือครับ

- ท่านใดไม่เห็นด้วยครับ

ฯลฯ

มติที่ประชุม - เห็นด้วยกับคำขอแปรญัตติ ด้วยคะแนนเสียงดังนี้

- เห็นด้วย จำนวน 9 เสียง

- ไม่เห็นด้วย จำนวน - เสียง

- งดออกเสียง จำนวน 2 เสียง

- ไม่ออกเสียง จำนวน - เสียง

ประธานฯ - ขอให้ท่านสมาชิกฯ ลงมติในรายการต่อไปนะครับ

(นายถาวร ยอดกลิ่น) - สมาชิกฯ ท่านใดเห็นด้วยกับคำขอแปรญัตติ ขอปรับเปลี่ยน

ค่าธรรมเนียมการเลี้ยงสุกรเกินกว่า 100 ตัวขึ้นไปจากที่กำหนดไว้

1,000 บาท เป็น 3,000 บาท โปรดยกมือครับ

- ท่านใดไม่เห็นด้วยครับ

ฯลฯ

มติที่ประชุม - เห็นด้วยกับคำขอแปรญัตติ ด้วยคะแนนเสียงดังนี้

- เห็นด้วย จำนวน 9 เสียง

- ไม่เห็นด้วย จำนวน - เสียง

- งดออกเสียง จำนวน 2 เสียง

- ไม่ออกเสียง จำนวน - เสียง

ประธานฯ - ครับ สมาชิกสภาฯ ในฐานะของกรรมการแปรญัตติ

(นายถาวร ยอดกลิ่น) ได้ลงมติเห็นด้วยกับคำขอแปรญัตติทั้ง 2 รายการ นะครับ

- มีสมาชิกฯ ท่านอื่น หรือทางฝ่ายบริหารฯ จะเสนอคำขอแปรญัตติในที่นี้อีกบ้างไหมครับ

- หากไม่มีท่านใดประสงค์จะขอแปรญัตติต่อไป ผมขอปิดการอภิปรายและการเสนอขอแปรญัตติในวาระที่ 2 นะครับ

-7-

- ต่อไปจะเป็นการดำเนินการในการพิจารณาร่างข้อบัญญัติในวาระที่ 3 ขั้นการพิจารณาให้ความเห็นชอบให้ใช้หรือไม่ให้ใช้เป็นข้อบัญญัติเพื่อบังคับใช้ต่อไปครับ

- ท่านสมาชิกฯ ยังคงครบองค์ประชุมตามระเบียบฯ นะครับ ขอมติจากที่ประชุมในวาระที่ 3 นะครับ

- สมาชิกฯ ท่านใดเห็นชอบให้ใช้เป็นข้อบัญญัติฯ โปรดยกมือครับ

- ท่านใดไม่ให้ความเห็นชอบครับ ไม่มีนะครับ

- ท่านใดงดออกเสียงครับ

ฯลฯ

มติที่ประชุม - เห็นชอบให้ใช้เป็นข้อบัญญัติขององค์การบริหารส่วนตำบล

ปันแต เรื่องการควบคุมกิจการที่เป็นอันตรายต่อสุขภาพ

พ.ศ. 2566 ด้วยคะแนนเสียงดังนี้

- เห็นชอบ จำนวน 10 เสียง

- ไม่เห็นชอบ จำนวน - เสียง

- งดออกเสียง จำนวน 1 เสียง

- ไม่ออกเสียง จำนวน - เสียง

5.2 ญัตติขอความเห็นชอบเพื่อรับโอนทรัพย์สิน จำนวน 1 รายการ (กองช่าง)

ประธานฯ - ญัตติต่อไปเป็นเรื่องของการพิจารณาเพื่อจะให้ความเห็นชอบ(นายถาวร ยอดกลิ่น) หรือไม่เห็นชอบในการแจ้งขอถ่ายโอนทรัพย์สินจากส่วนราชการ

อื่น โดยญัตติในลักษณะนี้สมาชิกฯ ได้เคยพิจารณามาเป็นการพอสมควรจากการประชุมสภาฯ ในช่วงเวลาที่ผ่านมานะครับ วันนี้มีอีกหนึ่งรายการหรือหนึ่งโครงการที่จะต้องพิจารณาขอเชิญท่านนายกฯ นำเสนอญัตติ ครับ

นายกฯ - เรียนท่านประธานฯ และท่านสมาชิกฯ ทุกท่านครับ โดยที่สำนัก

(นายสาโรจน์ บุญเรืองขาว) ทรัพยากรน้ำบาดาล เขต 12 (สงขลา) ได้แจ้งความประสงค์จะ โอนทรัพย์สินให้กับองค์กรปกครองส่วนท้องถิ่น จำนวน 1 รายการ หรือ 1 โครงการ ซึ่งตามกฎหมายได้กำหนดไว้ว่ากรณีส่วนราชการหรือหน่วยงานอื่นใดมีความต้องการจะ ถ่ายโอนทรัพย์สินให้กับองค์กรปกครองส่วนท้องถิ่นเป็นผู้รับผิดชอบบริหารจัดการต่อนั้น จะต้องได้รับความเห็นชอบจากสภาท้องถิ่นนั้นๆ ก่อน

- ในการนี้ เพื่อให้การรับโอน หรือไม่รับโอนทรัพย์สินเป็นไปด้วยความเรียบร้อย ตามขั้นตอนที่กฎหมายกำหนด นายกองค์การบริหารส่วนตำบลปันแต จึงขอเสนอให้สภาองค์การบริหารส่วนตำบลปันแตพิจารณาว่าสมควรจะให้ความเห็นชอบ หรือไม่เห็นชอบที่จะรับโอนทรัพย์สินจากส่วนราชการอื่น อีก 1 โครงการ คือโครงการพัฒนาแหล่งน้ำบาดาลเพื่อการเกษตรพลังงานแสงอาทิตย์ ประจำปีงบประมาณ พ.ศ. 2564 ซึ่งตั้งอยู่ ณ บ้านควนปันแต หมู่ที่ 5 ตำบลปันแต โดยมีรายการวัสดุครุภัณฑ์ ดังนี้ ครับ

-8-

1. บ่อน้ำบาดาล ขนาด 150 มิลลิเมตร ชนิดท่อ PVC ขนาดบ่อน้ำบาดาลเส้นฝ่าศูนย์กลาง 6 นิ้ว ความลึก 90 เมตร ปริมาณการได้น้ำ 6 ลูกบาศก์เมตร/ชั่วโมง จำนวน 1 บ่อ

2. เครื่องสูบน้ำไฟฟ้าชนิดมอเตอร์จุ่มใต้น้ำ ขนาด 3.0 แรงม้า 220 โวลต์

พร้อมชุดควบคุม จำนวน 1 ชุด

3. ระบบพลังงานแสงอาทิตย์พร้อมอุปกรณ์ ขนาด 4,800 วัตต์ จำนวน 1 ชุด

4. เครื่องกำเนิดไฟฟ้าสำรอง ขนาด 8 กิโลวัตต์ 220 โวลต์ จำนวน 1 ชุด

5. หอถังเหล็กเก็บน้ำชนิดรักษาแรงดัน ขนาดความจุ 20 ลูกบาศก์เมตร

จำนวน 1 ชุด

6. ระบบท่อกระจายน้ำ จำนวน 1 ระบบ ประกอบด้วย

- ท่อ PVC ขนาดเส้นฝ่าศูนย์กลาง 3 นิ้ว ความยาว 800 เมตร

- ท่อ PVC ขนาดเส้นฝ่าศูนย์กลาง 2 นิ้ว ความยาว 770 เมตร

7. ป้ายโครงการ จำนวน 1 ป้าย

นายกฯ - ท่านประธานฯ และท่านสมาชิกฯ ครับ โครงการดังกล่าวนี้ กลุ่ม

(นายสาโรจน์ บุญเรืองขาว) เกษตรกรทำสวนแปลงใหญ่ หมู่ที่ 5 บ้านควนปันแต เป็นผู้รับผิดชอบ

บริหารจัดการอยู่ในปัจจุบัน ทั้งนี้ เจ้าหน้าที่ขององค์การบริหารส่วนตำบลปันแตเอง โดยเฉพาะกองช่างก็ไม่ได้รับทราบข้อมูลที่แน่ชัดว่ามูลค่าในการก่อสร้างและการดำเนินการทั้งหมดเป็นเงินเท่าใด อีกทั้งยังไม่เคยมีส่วนร่วมในการดูแลโครงการมาตั้งแต่ต้น จึงควรพิจารณาอย่างรอบคอบสำหรับโครงการนี้นะครับ

ฯลฯ

ประธานฯ - ผมเองอยู่ในพื้นที่ที่ตั้งโครงการดังกล่าว ก็ไม่มีข้อมูลที่แน่ชัด

(นายถาวร ยอดกลิ่น) สำหรับเรื่องนี้นะครับ สมาชิกฯ หรือผู้เกี่ยวข้องท่านใดมีข้อมูลที่

เกี่ยวข้องกับการพิจารณาเรื่องนี้บ้างขอช่วยได้ให้ความเห็นต่อที่ประชุมก่อนจะตัดสินใจลงมตินะครับ เชิญครับ

ผอ. กองช่าง - เรียนท่านประธานฯ และท่านสมาชิกฯ ครับ กระผมในฐานะ(นายวีระ ชูเกื้อ) ผู้อำนวยการกองช่าง ได้ทำการศึกษาข้อมูลเกือบทั้งหมดแล้ว

โดยเฉพาะความคุ้มค่าหรือผลประโยชน์ที่จะได้จากโครงการนี้

ผมเห็นว่ามีความคุ้มค่าน้อยนะครับ อีกทั้งยังจะเป็นการแบกรับภาระในการดูแลรักษาซ่อมแซมโดยไม่ค่อยจำเป็นมากนักครับ

ฯลฯ

สมาชิกฯ - เรียนท่านประธานฯ และท่านสมาชิกฯ ที่เคารพครับ ความเห็น(นายปรีชา ขาวสังข์) โดยส่วนตัวของผมประกอบกับข้อมูลข้อเท็จจริงจากการ ดำเนินการของกลุ่มเกษตรกรที่รับผิดชอบอยู่ในปัจจุบัน รวมทั้งความเห็นในเบื้องต้นของท่านสมาชิกสภาฯ และผู้เกี่ยวข้องแล้ว ผมเห็นว่ายังไม่สมควรจะรับโอนมารับผิดชอบในขณะนี้ ควรจะปล่อยให้กลุ่มเกษตรกรบริหารจัดการโดยการประสานงานกับส่วนราชการที่เป็นเจ้าของงบประมาณต่อไปอีกระยะหนึ่งครับ

ฯลฯ

-9-

ประธานฯ - ครับ สมาชิกฯ ท่านอื่น ท่านใดมีความเห็นแตกต่างจากที่มีผู้(นายถาวร ยอดกลิ่น) อภิปรายทั้ง 2 ท่านที่ผ่านมา เชิญครับ

- มีท่านใดจะอภิปรายหรือให้ข้อคิดเห็นเกี่ยวกับเรื่องนี้ต่อไป

ขอเชิญนะครับ

- หากไม่มีสมาชิกฯ อภิปรายต่อไปแล้ว ผมขอปิดการอภิปราย และจะขอให้ท่านสมาชิกฯ ได้ลงมติต่อไป

- ก่อนจะขอมติ ผมขอตรวจนับองค์ประชุมอีกครั้งครับ มีท่านสมาชิกฯ อยู่ในที่ประชุมครบจำนวนนะครับ ผมขอให้ท่านลงมตินะครับ

- สมาชิกฯ ท่านใดเห็นชอบให้รับโอนทรัพย์สิน จำนวน 1 รายการ

ตามที่เสนอ โปรดยกมือครับ

- สมาชิกฯ ท่านใดไม่เห็นชอบ โปรดยกมือครับ

- งดออกเสียงมีไหมครับ

ฯลฯ

มติที่ประชุม - ไม่เห็นชอบให้รับโอนทรัพย์สิน จำนวน 1 รายการ ตามที่เสนอ

ด้วยคะแนนเสียงดังนี้

- เห็นชอบ จำนวน - เสียง

- ไม่เห็นชอบ จำนวน 10 เสียง

- งดออกเสียง จำนวน 1 เสียง

- ไม่ออกเสียง จำนวน - เสียง

5.3 ญัตติขออนุมัติโอนงบประมาณรายจ่ายไปตั้งจ่ายรายการใหม่ ประจำปีงบประมาณ พ.ศ. 2566

ประธานฯ - ญัตติที่ 5.3 เป็นเรื่องของสำนักงานปลัด ซึ่งได้ร้องขอผ่านท่าน

(นายถาวร ยอดกลิ่น) นายกฯ ให้นำเสนอต่อที่ประชุมสภาฯ ในวันนี้ ขอเชิญท่านนายกฯ

เป็นผู้เสนอญัตติครับ

นายกฯ - เรียนท่านประธานฯ และท่านสมาชิกฯ ที่เคารพทุกท่าน กระผม(นายสาโรจน์ บุญเรืองขาว) นายสาโรจน์ บุญเรืองขาว ในฐานะผู้บริหารขอเสนอญัตติเพื่อขอ

อนุมัติโอนงบประมาณรายจ่าย โดยอาศัยระเบียบกระทรวงมหาดไทย ว่าด้วยวิธีการงบประมาณขององค์กรปกครองส่วนท้องถิ่น พ.ศ. 2563 ข้อ 27 ขออนุมัติโอนตั้งจ่ายรายการใหม่ครับ

- ขอโอนเพื่อตั้งจ่ายรายการใหม่ ในแผนงานบริหารงานทั่วไป งบลงทุน ประเภทครุภัณฑ์คอมพิวเตอร์ ประกอบด้วย **1.** รายการจัดซื้อเครื่องคอมพิวเตอร์ เป็นเงิน 20,000 บาท เพื่อใช้ในสำนักงานปลัด จำนวน 1 เครื่อง โดยโอนลดจากรายการจัดซื้อโต๊ะพับเอนกประสงค์ จำนวน 20,000 บาท **2.** รายการจัดซื้อเครื่องพิมพ์ Multifuction เลเซอร์ LED สี จำนวน 1 เครื่อง 16,000 บาท โดยโอนลดจากรายการจัดซื้อโต๊ะเอนกประสงค์ จำนวน 3,500 บาท และรายการโครงการรณรงค์และส่งเสริมการกำจัดขยะมูลฝอย จำนวน 12,500 บาท

-10-

นายกฯ - ทั้ง 2 รายการที่ขอโอนตั้งจ่ายรายการใหม่ เป็นประเภทครุภัณฑ์

(นายสาโรจน์ บุญเรืองขาว) คอมพิวเตอร์หรืออิเล็กทรอนิกส์ มีรายละเอียดตามเกณฑ์

ราคากลาง และคุณลักษณะพื้นฐานการจัดหาอุปกรณ์และระบบคอมพิวเตอร์ฉบับเดือนมีนาคม 2566 คุณลักษณะพื้นฐานที่ว่านี้คือ

- เครื่องคอมพิวเตอร์ All In One

- มีหน่วยประมวลผลกลาง (CPU) ไม่น้อยกว่า 4 แกนหลัก

(4 Cove) และ 8 แกนเสมือน (8 Thvead) และมีเทคโนโลยีเพิ่มสัญญาณนาฬิกาได้ในกรณีที่ต้องใช้ความสามารถในการประมวลผลสูง

- หน่วยประมวลผลกลาง ( CPU) มีหน่วยความจำแบบ Cache Memory รวมในระดับเดียวกัน ขนาดไม่น้อยกว่า 4 MB

ฯลฯ

- เครื่องพิมพ์ Multifuction เลเซอร์ LED สี

- เป็นอุปกรณ์ที่มีความสามารถเป็น Printer, Copier และ Scanner ภายในเครื่องเดียวกัน

- มีความละเอียดในการพิมพ์ไม่น้อยกว่า 600 x 600 dpi

- มีความเร็วในการพิมพ์ขาวดำ สำหรับกระดาษ A4 ไม่น้อยกว่า 20 หน้าต่อนาที (ppm)

ฯลฯ

ประธานฯ - ครับ ท่านนายกฯ ขออนุมัติโอนตั้งจ่ายรายการใหม่ จำนวน 2 (นายถาวร ยอดกลิ่น) รายการ รายละเอียดตามที่ทราบ มีสมาชิกฯ ท่านใดจะแสดง

ความเห็นเกี่ยวกับเรื่องนี้ไหมครับ เชิญครับ

สมาชิกฯ - เรียนท่านประธานฯ ครับ กระผมนายปรีชา ขาวสังข์ สมาชิกฯ

(นายปรีชา ขาวสังข์) หมู่ที่ 11 ครับ จากที่ได้ดูเอกสารประกอบเกี่ยวกับครุภัณฑ์

คอมพิวเตอร์ที่จะจัดซื้อมาใหม่นั้น ผมเห็นว่าละเอียดสมบูรณ์ดีแล้วและสำหรับเรื่องของการใช้จ่ายภายในสำนักงานหรือที่ทำการองค์การบริหารส่วนตำบลนั้น ผมเชื่อว่ามีความจำเป็นและสำคัญจริงๆ เพื่อให้บริการกับพี่น้องประชาชนได้อย่างสะดวกรวดเร็ว

- ผมเห็นควรให้โอน ครับ

ประธานฯ - ยังมีสมาชิกฯ ท่านอื่นๆ ที่จะอภิปรายต่อไปอีกไหมครับ

(นายถาวร ยอดกลิ่น) - เมื่อไม่มีท่านใดอภิปรายต่อแล้ว ผมขอปิดการอภิปราย ขอนับ

องค์ประชุมและขอมติจากที่ประชุมต่อเนื่องไปเลยนะครับ

- สมาชิกฯ ครบองค์ประชุมนะ ขอให้ท่านลงมติครับ

- สมาชิกฯ ท่านใดเห็นควรอนุมัติให้โอนงบประมาณ ตามที่ท่านนายกฯ เสนอ โปรดยกมือครับ

- ท่านใดไม่อนุมัติครับ

ฯลฯ

-11-

มติที่ประชุม - อนุมัติให้โอนงบประมาณ ตามที่เสนอดังนี้

1. โอนตั้งจ่ายรายการใหม่ รายการจัดซื้อเครื่องคอมพิวเตอร์ จำนวน 1 เครื่อง งบประมาณ 20,000 บาท โดยโอนลดจากรายการจัดซื้อโต๊ะพับเอนกประสงค์ จำนวน 20,000 บาท

2. โอนตั้งจ่ายรายการใหม่ รายการจัดซื้อเครื่องพิมพ์ จำนวน 1 เครื่อง งบประมาณ 16,000 บาท โดยโอนลดจาก รายการจัดซื้อโต๊ะพับอเนกประสงค์ จำนวน 3,500 บาท และรายการโครงการรณรงค์และส่งเสริมการกำจัดขยะมูลฝอยฯ จำนวน 12,500 บาท

- ด้วยคะแนนเสียงดังนี้

- อนุมัติ จำนวน 10 เสียง

- ไม่อนุมัติ จำนวน - เสียง

- งดออกเสียง จำนวน 1 เสียง

- ไม่ออกเสียง จำนวน - เสียง

5.4 ญัตติขออนุมัติใช้จ่ายเงินสะสม ประจำปีงบประมาณ พ.ศ. 2566

ประธานฯ - ท่านสมาชิกฯ ครับ ดังที่ทราบครับว่าเรายังคงมีเงินสะสม

(นายถาวร ยอดกลิ่น) เหลืออยู่พอที่จะใช้จ่ายได้บางส่วนสำหรับปีงบประมาณ 2566 นี้

ทางผู้บริหารจึงได้จัดทำโครงการเพื่อเสนอญัตติต่อสภาฯ ในการประชุมครั้งนี้ เพื่อขออนุมัติให้จ่ายเงินสะสมดำเนินโครงการจำนวน 4 โครงการ ดังเอกสารประกอบที่ท่านสมาชิกฯ ได้รับแล้ว

- ขอเชิญท่านนายกฯ เสนอญัตติ ครับ

นายกฯ - เรียนท่านประธานฯ และท่านสมาชิกฯ ทุกท่านครับ ผมขอเสนอ

(นายสาโรจน์ บุญเรืองขาว) ต่อสภาองค์การบริหารส่วนตำบล เพื่ออนุมัติให้จ่ายเงินสะสมไป

ดำเนินโครงการต่างๆ จำนวน 4 โครงการ ดังนี้ครับ

1. โครงการก่อสร้างถนน คสล. สายเกาะกลมออก หมู่ที่ 12 ตำบลปันแต
2. โครงการก่อสร้างถนน คสล. สายตรอกเหรียง หมู่ที่ 11

ตำบลปันแต

1. โครงการก่อสร้างถนน คสล. สายบ่อไทร – ปันแต หมู่ที่ 1 ตำบลปันแต
2. โครงการขยายเขตท่อเมนส่งน้ำประปา หมู่ที่ 5 ตำบลปันแต

- ท่านสมาชิกฯ ครับ เนื่องจากถนน 3 สายดังกล่าวเป็นถนนลูกรัง มีสภาพเป็นหลุมบ่อการเดินทางสัญจรและขนส่งผลผลิตไม่สะดวกปลอดภัย มีฝุ่นละอองมาก อันส่งผลกระทบต่อการดำรงชีพ และเป็นปัญหาความเดือดร้อนของประชาชนโดยส่วนรวม นายกองค์การบริหารส่วนตำบลปันแต จึงได้เสนอขออนุมัติจากสภาองค์การบริหารส่วนตำบล เพื่อจ่ายเงินสะสมก่อสร้างถนน 3 สายดังกล่าวนี้ โดยใช้งบประมาณรวม 1,492,000 บาท รายละเอียดพอสังเขปดังนี้ครับ

-12-

1. โครงการก่อสร้างถนน คสล. สายเกาะกลมออก หมู่ที่ 12 มีขนาดกว้าง 4 เมตร หนา 0.15 เมตร ยาว 185 เมตร หรือคิดเป็นพื้นที่ไม่น้อยกว่า 740 ตารางเมตร ใช้งบประมาณ 499,000 บาท

2. โครงการก่อสร้างถนน คสล. สายตรอกเหรียง หมู่ที่ 11 ขนาดกว้าง 4 เมตร หนา 0.15 เมตร ยาว 185 เมตร หรือคิดเป็นพื้นที่ไม่น้อยกว่า 740 ตารางเมตร งบประมาณ 499,000 บาท

3. โครงการก่อสร้างถนน คสล. สายบ่อไทร – ปันแต หมู่ที่ 1 ขนาดกว้าง 5 เมตร หนา 0.15 เมตร ยาว 135 เมตร หรือคิดเป็นพื้นที่ไม่น้อยกว่า 675 ตารางเมตร ใช้งบประมาณ 494,000 บาท

นายกฯ - ประกอบกับประชาชนในหมู่ที่ 5 บางครัวเรือนอาศัยอยู่ห่างไกล

(นายสาโรจน์ บุญเรืองขาว) จากท่อเมนส่งน้ำประปา ไม่มีน้ำประปาใช้เพื่ออุปโภค – บริโภค

จึงขออนุมัติจ่ายเงินสะสมดำเนินการขยายท่อเมนเพื่อให้บริการน้ำประปาแก่ครัวเรือนดังกล่าว โดยใช้งบประมาณ จำนวน 79,300 บาท

- ขออนุมัติใช้เงินสะสมรวม 4 โครงการ ใช้งบประมาณรวมทั้งสิ้น จำนวน 1,571,300 บาท โดยอาศัยอำนาจตาม ข้อ 89 ของระเบียบกระทรวงมหาดไทย ว่าด้วยการรับเงิน การเบิกจ่ายเงิน การฝากเงิน การเก็บรักษาเงินและการตรวจเงินขององค์กรปกครองส่วนท้องถิ่น พ.ศ. 2547 รวมทั้งที่แก้ไขเพิ่มเติม ฉบับที่ 4 พ.ศ. 2561 ครับ

ฯลฯ

ประธานฯ - ท่านนายกฯ เสนอญัตติต่อสภาฯ เพื่อขอให้พิจารณาอนุมัติให้

(นายถาวร ยอดกลิ่น) จ่ายเงินสะสม ที่มีอยู่และสามารถใช้ได้ตามระเบียบฯ จำนวน

รวม 4 โครงการ เอกสารที่เป็นแบบประมาณราคาและภาพถ่ายประกอบมีให้ท่านสมาชิกฯ ได้พิจารณาล่วงหน้าแล้ว มีสมาชิกฯ ท่านใดจะอภิปรายหรือ แสดงความเห็น อันเกี่ยวกับญัตติขอจ่ายเงินสะสมในครั้งนี้บ้าง ขอเชิญครับ

- ถ้าไม่มีท่านใดประสงค์จะอภิปรายหรือทักท้วงประเด็นใดๆ แล้ว ผมในฐานะประธานในที่ประชุมขอปิดการอภิปรายสำหรับญัตตินี้ นะครับ

- ท่านเลขาฯ ช่วยตรวจนับองค์ประชุมอีกครั้งนะครับ ผมจะขอให้ท่านสมาชิกฯ ลงมติแยกทีละรายการเพื่อความชัดเจนครับ

- สมาชิกฯ ครบองค์ประชุม ผมขอมติจากที่ประชุมดังนี้ ครับ

- สมาชิกฯ ท่านใดเห็นควรอนุมัติใช้จ่ายเงินสะสมเพื่อขยายเขตท่อเมนส่งน้ำประปา หมู่ที่ 5 งบประมาณ 79,300 บาท โปรดยกมือครับ

- สมาชิกฯ ท่านใดไม่อนุมัติครับ

- ท่านใดงดออกเสียงครับ

ฯลฯ

-13-

มติที่ประชุม - อนุมัติให้จ่ายเงินสะสมเพื่อขยายเขตท่อเมนส่งน้ำประปา

หมู่ที่ 5 งบประมาณ 79,300 บาท ด้วยคะแนนเสียงดังนี้

- อนุมัติ จำนวน 10 เสียง

- ไม่อนุมัติ จำนวน - เสียง

- งดออกเสียง จำนวน 1 เสียง

- ไม่ออกเสียง จำนวน - เสียง

ประธานฯ - โครงการลำดับถัดไปครับ

(นายถาวร ยอดกลิ่น) - สมาชิกฯ ท่านใดเห็นควรอนุมัติให้จ่ายเงินสะสมก่อสร้างถนน

คสล. สายบ่อไทร – ปันแต หมู่ที่ 1 งบประมาณ 494,000 บาท

โปรดยกมือครับ

- ท่านใดไม่อนุมัติครับ

มติที่ประชุม - อนุมัติให้จ่ายเงินสะสมก่อสร้างถนน คสล. สายบ่อไทร – ปันแต

หมู่ที่ 1 งบประมาณ 494,000 บาท ด้วยคะแนนดังนี้

- อนุมัติ จำนวน 10 เสียง

- ไม่อนุมัติ จำนวน - เสียง

- งดออกเสียง จำนวน 1 เสียง

- ไม่ออกเสียง จำนวน - เสียง

ประธานฯ - โครงการต่อไปครับ

(นายถาวร ยอดกลิ่น) - สมาชิกฯ ท่านใดอนุมัติให้จ่ายเงินสะสมก่อสร้างถนน คสล.

สายตรอกเหรียง หมู่ที่ 11 งบประมาณ 499,000 บาท

โปรดยกมือครับ

- สมาชิกฯ ท่านใดไม่อนุมัติ

- มีท่านใดงดออกเสียงไหมครับ

ฯลฯ

มติที่ประชุม - อนุมัติให้จ่ายเงินสะสมก่อสร้างถนน คสล.สายตรอกเหรียง

หมู่ที่ 11 งบประมาณ 499,000 บาท ด้วยคะแนนเสียงดังนี้

- อนุมัติ จำนวน 10 เสียง

- ไม่อนุมัติ จำนวน - เสียง

- งดออกเสียง จำนวน 1 เสียง

- ไม่ออกเสียง จำนวน - เสียง

-14-

ประธานฯ - โครงการลำดับสุดท้าย เป็นโครงการก่อสร้างถนน คสล.

(นายถาวร ยอดกลิ่น) เช่นกันครับ

- สมาชิกฯ ท่านใดอนุมัติให้จ่ายเงินสะสมก่อสร้างถนน คสล. สายเกาะกลมออก หมู่ที่ 12 งบประมาณ 499,000 บาท โปรดยกมือครับ

- ท่านใดไม่อนุมัติ

- มีท่านใดงดออกเสียงไหมครับ

ฯลฯ

มติที่ประชุม - อนุมัติให้จ่ายเงินสะสมก่อสร้างถนน คสล. สายเกาะกลมออก

หมู่ที่ 12 งบประมาณ 499,000 บาท ด้วยคะแนนเสียงดังนี้

- อนุมัติ จำนวน 10 เสียง

- ไม่อนุมัติ จำนวน - เสียง

- งดออกเสียง จำนวน 1 เสียง

- ไม่ออกเสียง จำนวน - เสียง

ประธานฯ - การพิจารณาในระเบียบวาระที่ 5.4 เสร็จแล้วนะครับ สรุปว่า

(นายถาวร ยอดกลิ่น) สภาฯ มีมติให้จ่ายเงินสะสมจำนวนรวม 1,571,300 บาท เพื่อดำเนินโครงการในลักษณะงบลงทุน จำนวน 4 โครงการนะครับ

ระเบียบวาระที่ 6 - เรื่องอื่นๆ

นายกฯ - ท่านสมาชิกฯ ทุกท่านครับ สำหรับการจัดการแข่งขันกีฬา

(นายสาโรจน์ บุญเรืองขาว) ประจำปีของ อบต. ครั้งนี้ ถือว่าเป็นไปด้วยดี หลายฝ่ายได้มี

ส่วนร่วม บางท่านก็ให้ความอนุเคราะห์เป็นงบสนับสนุนค่าใช้จ่าย เบื้องต้นพอสรุปได้ว่ามีค่าใช้จ่ายนอกเหนือจากงบประมาณ เป็นวงเงินไม่น้อยกว่า 100,000 บาท นะครับ

- งบก่อสร้างโครงสร้างพื้นฐาน ที่กำลังก่อสร้างอยู่ก็มีท่อเหลี่ยม คสล. 2 แห่ง และกำลังจัดซื้อจัดจ้างโครงการก่อสร้างถนน คสล. สายทางเบี่ยงสุนทรา หมู่ที่ 9 ด้วยงบประมาณที่ได้รับการจัดสรรมา 1,300,000 บาท

- งบในการจัดซื้อวัสดุซ่อมแซมผิวจราจรที่ตั้งไว้เป็นประจำทุกปีนั้น ขณะนี้ยังมีงบอยู่นะครับ หากมีความจำเป็นก็ค่อยๆ ทะยอยใช้ไปก่อนนะครับ ขอให้ท่านสมาชิกฯ แจ้งข้อมูลความต้องการมาตามขั้นตอนนะครับไม่ต้องรีบนะครับ

งบเงินสำรองจ่ายก็มีอยู่จำนวนหนึ่ง ซึ่งก็จะพยายามค่อยๆ จ่ายเช่นกันครับ

ฯลฯ

-15-

สมาชิกฯ - ท่านประธานฯ ท่านสมาชิกฯ และท่านผู้บริหารฯ ครับ

(นายปรีชา ขาวสังข์) ผมขอฝากถึงฝ่ายบริหารฯ นะครับ ในการพิจารณาตั้งงบประมาณ

รายจ่ายในโอกาสต่อไป ผมขอให้ได้บรรจุงบเพื่อจัดซื้อและติดตั้งกล้องวงจรปิดไว้ในที่สาธารณะตามจุดต่างๆ ตามที่เห็นสมควรนะครับ มีความจำเป็นมากสำหรับพื้นที่ในเขตบริการของเราในขณะนี้นะครับ

ฯลฯ

ประธานฯ - ครับ ในการจัดงานแข่งขันกีฬาประจำปีของเราทุกปีที่ผ่านมาถือ(นายถาวร ยอดกลิ่น) ว่าได้รับการยอมรับ ได้รับการยกย่องจากพี่น้องทั้งในและนอก

พื้นที่นะครับ ต่อไปก็ขอให้ได้รับความร่วมมืออย่างดีอย่างนี้ต่อไปตลอดนะครับ

- การพิจารณาญัตติต่างๆ ตามที่กำหนดในระเบียบวาระการประชุมสภาฯ สมัยการประชุมนี้เสร็จสิ้นนะครับ

- ผมขอเลิกประชุม พร้อมทั้งขอปิดสมัยการประชุมสภาฯ สมัยสามัญ สมัยที่ 2 ประจำปี พ.ศ. 2566 ณ บัดนี้ ครับ

ปิดประชุมเวลา 16.35 น.

ลงชื่อ บันทึกการประชุม

( นายเอกชัย รักปาน)

เลขานุการสภา อบต.ปันแต